stanford-oval/wikipedia huggingface dataset:
גרגולים (סדרת טלוויזיה)
עלילה > עונה ראשונה > התעוררות

חמשת הפרקים הראשונים עומדים כיחידה אחת ומציגים את הרקע לסדרה. התיאור להלן הוא בסדר כרונולוגי. התיאור בסדרה איננו ליניארי, ומדלג בין המאה ה-20 למאה ה-10.
טבח וייוורן: במאה העשירית שבט של גרגולים עם מנהיג בשם גוליית וסגנית שאחר כך מקבלת את השם דמונה, מגינים על טירה בשם וייוורן בלילה, ואנשי הטירה מגינים על הגרגולים ביום. בשבט הגרגולים לא משתמשים בשמות והיחיד שיש לו שם הוא גוליית וגם זה רק לצורך תקשורת עם בני האדם.
הנהגת הטירה מתייחסת בזלזול בגרגולים. מפקד הצבא של הטירה סולד מיחס זה ומתכנן מזימה ביחד עם דמונה שמטרתה לרוקן את הטירה מתושביה ולהשאירה לגרגולים. לפי התוכנית הגרגולים יצאו מהטירה והויקינגים יתקפו אותה ויהרגו או ישבו את כל אנשיה. המזימה נכשלת. כמעט כל הגרגולים נטבחים בידי הוויקינגים. שורדים רק קומץ:
גוליית וגרגול נוסף (שהיה ראש השבט הקודם ולימים מקבל את השם הדסון) שיצאו מהטירה לצורך ריגול
דמונה שבורחת מהטירה ברגע האחרון אך אף אחד לא יודע זאת
שלושה גרגולים מתבגרים וכלב גרגולי אחד שהיו במאסר במרתף. לימים הם מקבלים את השמות ברוקלין, ברודוויי לקסינקטון וברונקס.
מכשף הטירה המכונה מגוס חושב שהנסיכה הלנה (נסיכת טירת וייוורן) נהרגה ומאשים בכך את הגרגולים. הוא מטיל כישוף על כל הגרגולים ששרדו חוץ מגוליית ודמונה והופך אותם לאבן עד שהטירה תגיע אל מעל העננים. כשגוליית חוזר עם הנסיכה, המגוס מתחרט על מעשיו ורוצה לכפר עליהם. גוליית מבקש ממנו להפוך אותו גם לאבן כי הוא לא רוצה לחיות לבד ומבקש שישמרו על ביצי הגרגוגולים. המגוס עושה כן ומתעד את שאירע בספר.
ההתעוררות במנהטן: אלף שנים מאוחר יותר, איש עסקים עשיר בשם דייוויד זנטוס מגלה על האירועים מהספר של המגוס. הוא קונה את הטירה ומעביר אותה לראש גורד שחקים בבעלותו הנמצע במנהטן. מכיוון שהטירה עלתה מעל לעננים הכישוף הוסר. הגרגולים מתעוררים ופוגשים את זנטוס.
זנטוס מביים התקפה על גורד השחקים והגרגולים מגינים עליו.
גוליית פוגש את אליזה מאזה, שוטרת ניו-ירקית שחוקרת את זנטוס ומציל אותה בעת שהיא נופלת מגורד השחקים. בין השניים נוצר אמון שמוביל לשותפות שתלווה אותם לאורך כל הסדרה. מאזה פוגשת גם את הדסון, ומבקשת ממנו לבחור לעצמו שם. הוא בוחר בשיווין נפש בשם הנהר שאליו הם משקיפים. לאחר מכן יתר הגרגולים בוחרים לעצמם שמות לפי מקומות שונים בניו-יורק.
זנטוס חושף בפני הגרגולים את דמונה אהובתו וסגיתו של גוליית מהעבר ומספר שמצא אותה שקועה בתרדמת אבן. הצופים מגלים במהרה שדמונה שרדה בצורה אחרת את אלף השנים אך הדרך המדויקת בה זה קרה נחשפת רק בשלב מאוחר יותר. כמו כן, היא עדיין לא נחשפת בשמה.
דמונה משכנעת את גוליית לעזור לזנטוס ולתקוף את הלקון רנאר אויבו המושבע של זנטוס שאותו הוא האשים בתקיפה המבוימת על טירתו. הם מבצעים את התקיפה ומשמידים ספינת אוויר יקרה ואת רוב ציוותה. גוליית סולד מהתוקפנות של דמונה כלפי בני האדם.
זנטוס משתמש במידע שנגנב מרנאר כדי לבנות את שבט הפלדה מספר רובוטים דמיי גרגולים. זנטוס ודמונה מבינים שגוליית ויתר הגרגולים יהיו קשים לשליטה ומנסים להורגם. הם נכשלים, זנטוס נאסר על ידי אליסה מאזה, ודמונה בורחת לא לפני שהיא חושפת את שמה בפני גוליית.
עלילה > עונה ראשונה > יתר הפרקים בעונה

ביתר הפרקים בעונה, הגרגולים ממשיכים לגור במנהטן ומגינים בלילות על תושביה בשיתוף פעולה עם אליזה מאזה. לקראת שחרורו של זנטוס הם מחליפים מקום מסתור ועוברים להתגורר על גג תחנת המשטרה בה משרתת אליזה. בין אויביהם נמנים:
עבריני רחוב ופשע מאורגן בניו-יורק
זנטוס ואנשיו, הזוממים מזימות נגד בני אדם ולפעמים אף תוקפים באופן ישיר את הגרגולים
הלהקה - כנופיה המשרתת את זנטוס מבלי לדעת את זהותו. תחילה הם תוקפים את הגרגולים בשביל האתגר שבכך, ואחר כך כחלק משרות לזנטוס.
דמונה, הזוממת להשמיד את האנושות ולפעמם משתפת פעולה עם זנטוס.
בנוסף מתרחשות בחלק זה של העונה מספר התפתחויות שישפיעו על יתר הסדרה:
הגרגולים פוגשים את מקבת'. בשלב מאוחר יותר של הסדרה מתברר שהוא מקבת' מלך סקוטלנד ההסטורי ששרד באופן מסתורי במשך אלף שנים. הוא אויבה המושבע של דמונה ולעיתים פוגע בגרגולים כדי לפגוע בה. הוא הופך לאויב הגרגולים, אך בדרך כלל לא מנסה לפגוע בהם. במהלך העונה השנייה הוא ניהיה לידידם.
פלשבק לשנת 984 מציג את עברם של גוליית, דמונה והדסון. הצופה מגלה איך הדסון איבד את הראייה באחת מעינו אז, איך גוליית החליף את הדסון בתפקידו כראש השבט. כמו כן אנו מכרים דמות חדשה המכונה ארצ'מאג' שהיה מכשף הטירה לפני המגוס, בגד בנסיך הטירה (הנסיך מלקום, אביה של הנסיכה קטרין), ולבסוף נפל אל מותו (לכאורה) בקרב עם הגרגולים.
אליזה מאזה מסתכסכת עם אחיה דרק מאזה שעוזב את המשטרה והולך לעבוד אצל זנטוס
בפרק האחרון בעונה מחזירים זנטוס ודמונה מספר גרגולים מוויוורן לתחיה בתור סיבורג אחד בשם קולדסוטון שממזג את נפשם של 3 גרגולים
עלילה > עונה שנייה

העונה השנייה היא הארוכה והמסועפת מבין שלוש העונות. חלק משמעותי בעונה מוקדש ל"המסע העולמי": סדרת פרקים בה גוליית, אליזה, ברונקס ואנגלה (ביתו של גוליית שמתגלה באמצע העונה) יצאים בכל פרק למשימה אחרת במקום אחר בעולם. ניתן לחלק עונה זו לשלושה חלקים:
פרקים 1–20 - הפרקים לפני "המסע העולמי"
פרקים 21–45 - המסע העולמי
פרקים 46–52 - הפרקים אחרי "המסע העולמי".
עלילה > עונה שנייה > לפני "המסע העולמי"

חלק זה של העונה דומה באופיו לפרקים בעונה הראשונה. במהלכו מתרחשות ההתפתחויות הבאות:
מנהיגת הלהקה - עברינית המכונה שועלה פורשת מהלהקה ונהיית בת הזוג של זנטוס. את מקומה בלהקה תופס קיוטי, רובוט מתוצרת זנטוס. זנטוס משדרג את יתר חברי הלהקה. הוא משדרג את יתר חברי הלהקה בכך שהוא הופך שניים מהם ליצורים ביוניים, אחד מהם למוטנט, ולאחרון שלא מעוניין בשינו גופו הוא מעניק שריון מכני ממונע. בשלב מסוים נראה כי קוטי הוא בעצם זנטוס, אך אז מתברר שקיוטי הוא רובוט שיצר זנטוס בדמותו שלו.
אנו מגלים על פרויקט של זנטוס בו הוא הופך בני אדם למוטנטים בעזרת מדען שעובד אצלו בשם דר' סבריוס. שימוש בדנ"א של צלופחים ובעלי חיים אחרים הופך בני אדם ליצורים דמיי גרגולים. זנטוס מצליח להפוך את דרק מאזה למוטנט כזה ולשכנעו שמדובר בתאונה ואשם בה הוא גוליית. דרק משנה את שמו לטיילון ויחד עם יתר המוטנטים מתחיל לשרת את זנטוס ולהילחם בגרגולים.
הדסון מתחבר עם נכה מלחמה עיוור בשם ג'פרי, אך ג'פרי לא מודע לכך שהדסון הוא גרגול. הדסון מתוודה בפניו שהוא אנאלפבית, וג'פרי משכנעו ללמוד לקרוא.
אנו מכירים דמות חדשה - פאק (אחד מבני אבלון). בעל כוחות קסם, ואוהב לעשות מעשי קונדס הרסניים. דמונה לוכדת אותו באמצעות אביזר קסם המכונה המראה של טיטניה ומנסה להשתמש בו למטרותיה. הניסיון נכשל, אך בשלב מסוים, כתוצאה ממנו אליסה הופכת באופן זמני לגרגול. גוליית ואליסה מגלים שיש להם רגשות רומנטיים זה אל זו, אך בוחרים להדחיקם. לבסוף פאק מעניק לדמונה משאלה והיא מבקשת לא להפוך לאבן במהלך היום. פאק גורם לכך שדמונה, במטמורפוזה כואבת במיוחד, תהפוך כל יום למושא שנאתה - אדם. מאוחר יותר מתגלה שהצורה האנושית שלו, היא למעשה העוזר של זנטוס.
הצופים מגלים על תורת קונספירציה שמאט בלוסטון (השותף של אליזה מאזה) מאמין בה. ארגון רב עצמה בשם אלומיטי.
הצופים לומדים על אביזר קסם בשם עינו של אודן. כשאדם חובש אותה הוא עובר מטמורפוזה שבדרך כלל הופכת אותו לחזק יותר וחסר גבולות.
אנו מגלים שלמרות היותו של זנטוס אדם ציני ואכזר, אהבתו לשועלה אמיתית.
זנטוס ושועלה מתחתנים
אנו לומדים על אביזר קסם נוסף, שער הפניקס המאפשר מסע בזמן ובמרחב. דרכו אנו מגלים על מקור עושרו של זנטוס (ההסבר מעגלי ומבוסס על מסע בזמן). כמו כן, אנו צופים בנישואי הנסיך מלקום והנסיכה הלנה (הורי הנסיכה קתרין) ובמיסוד יחסיהם הרומנטיים של גוליית ודמונה בשנת 975.
אנו נחשפים לסיפור הרקע של דמונה ומקבת':
ברית שנכרתה ביניהם ואיפשרה למקבת' לשרוד ולתפוס את הכתר הסקוטי
כישוף שהפך אותם לבני אלמוות וקשורים זה בזה כך שכל אחד מהם מרגיש את אשר השני מרגיש כשהם קרובים
על כך שהדרך היחידה שהם יכולים למות היא שאחד יהרוג את השני
על הבגידה של דמונה במקבת' לאחר שהוא שקל באופן תאורתי לבגוד בה, שובילה לשינאה עזה ביניהם.
שלוש המכשפות גורמות לדמונה ומקבת' בעזרת שליטה במוחותיהם, לגנוב עבורן את אביזרי הקסם: הגרמוריום ארקנוריום - ספר הכשפים מווייורן, העיין של אודן ושער הפיניקס.
שועלה נכנסת להריון מזנטוס. אנו מגלים ששועלה היא ביתו של הלקון רנאר, יריבו המושבע של זנטוס. אנו מכירים גם את עבדו של ראנר ווגאל הנראה כמעט זהה לאוון, עבדו של זנטוס.
הלקון וגוליית הופכים חברים
בלוסטון מתקבל כחבר אלומיטי
סבריוס יוצר עבור זנטוס שיבוט של גוליית בשם תילוג. תילוג בוגד בזנטוס ולוקח ממנו 20 מיליון דולר.
דמויות > בני אדם

אליזה מאזה, הדמות הנשית והדמות האנושית המרכזית בסדרה.  שוטרת בת לאם אפרו אמריקאית ואב ממוצא אינדיאני. בסוף העונה השנייה הופכת לבת הזוג של גוליית.
דוד זנתוס, הנבל הראשי בסדרה בשתי העונות הראשונות. האדם שהביא את טירת הגרגולים שהייתה בסקוטלנד לראש גורד השחקים שלו במנהטן. מניפולטור מתוכם ותאב כוח. נמנע מאכזריות לשמה. מתחתן עם פוקס במהלך העונה השנייה. בסוף העונה השנייה נהיה לידידם של הגרגולים.
מקבת' מלך סקוטלנד . - מבוסס על דמותו ההיסטורית של המלך אך מושפע גם מדמותו השיקספירית. דמות טראגית.  בהופעתו הראשונה של הסדרה הוא מופיע בתור דמות שלילית ומסתורית, אך כשאנחנו מגלים על סיפור הרקע  שלו אנו מגלים דמות חיובית שעברה טרגדיות רבות. הטרגדיות אומן השפיעו עליו לרעה, אך גם אחריהם לא אבד צלם אנוש והתנהגותו מורכבת. בסופו של דבר הופך לדמות חיובית.
הרוצח דמות בעלת מסכה עם סימני ציפורניים עליה ששמשה בעיקר בתור האויבת של דמונה. את זהותה עטו מספר דמויות במהלך הסדרה ביניהם מקבת' עצמו. הדמות במקור הייתה בן איכרים שראה את דמונה אוכלת מהאבוס של הפרות שלו, לאחר שדמונה נחשפה היא שרטה את פניו והשאירה בהם צלקת, שבהמשך הוא אימץ את הצלקת בתור הזהות שלו, והפך לרוצח שכיר.
דמויות > בני אדם > תושבי טירת וייוורן

מגוס מכשף הטירה.
ארצ'מאג'
תום
מרי
נסיכת הטירה
דמויות > בני אדם > הפאק

כנופיית עברינים העובדת בשירותו של זנטוס. לאחר פרוקה העברינים ממשיכIמ לעבוד עצמאית או בצוותים.
פוקס (בתרגום לעברית שועלה; בשמה האמיתי ג'נין ריינארד) מפקדת הפאק. בהמשך אחרי שהיא פרשה, היא הפכה לבת זוגו של זנטוס ובהמשך לרעייתו ואם בנו. ביתם של רנאר והפיה טיטניה, מה שהופך אותה לחצי אדם וחצי פיה. כשבמהלך הסדרה מוצגים כוחותיה הקסומים.  בהמשך, לאחר שזנטוס והגרגולים התפייסו בסוף העונה השנייה, היא הפכה לסוכנת של ברודוויי בעונה השלישית, כשזה הופך להיות שחקן בהוליווד באחד הפרקים.
דמויות > גרגולים > שבט מנהטן

גוליית מפקד שבט הגרגולים. בן הזוג של דמונה לשעבר, בן הזוג של אליזה.
הדסון הגרגול הכי מבוגר. הנהיג את שבט הגרבולים לפני גוליית.
ברוקלין גרגול ששימש כמנהיג הזמני של הקבוצה על לחזרתו של גוליית מהמסע.
ברודוויי גרגול זללן וחובב קולנוע ואוכל. באחד הפרקים שיחק באקדחה של אליסה וירה בה בטעות. בעונה השלישית הייתה לו קריירה זמנית של שחקן קולנוע.
לקסינקטון הגרגול החכם. בשונה משאר הגרגולים הכנפיים נמצאות בין זרועותיו וברכיו. בונה המצאות שונות. נעריץ בעברו את הלהקה, לפני שהם התגלו כרשעים.
ברונקס הכלב של הגרגולים.
אנג'לה בתם של גוליית ודמונה. נפגשת עם גוליית בתחילת העונה השנייה, ובהמשך מגלה על מוצאה. לאחר שהיא באה לניו יורק עם גוליית ואליזה. ברוקלין וברודוויי מתחרים על ליבה והיא בוחרת בברודוויי.
דמויות > גרגולים > שבטים אחרים

שבט אבלון
שבט לונדון
שבט אישימורה
שבט וייוורן השבט המקורי של הגרגולים. בשבט הייתה דמונה והגרגולים שאחר כך הקימו את שבט מנהטן, היו עוד גרגולים אבל לא היו להם שמות. השבט נהרס טבח וייוורן. הגרגולים ששרדו (חוץ מדמונה) הקימו לאחר אלף שנים את שבט מנהטן, ודמונה שרדה בצורה מסתורית אלף שנים.
השבט של דמנוה
דמויות > דמויות מגזעים אחרים > בני אבלון

אוברון
טיטניה
פאק
אודן
שלושת המכשפות
השפעות חיצוניות על הסדרה > השפעות של יצירות אחרות

הסדרה מכילה דמויות מהמחזה של ויליאם שייקספיר מקבת'.
וכמו כן גם דמויות ממחזה אחר של שייקספיר חלום ליל קיץ.
השפעות חיצוניות על הסדרה > אזכורים של מאורעות היסטוריים בסדרה

חלק מהמאורעות שקרו למקבת' קרו במציאות.
תרשים המציג את רוב הדמיות בסדרה והקשרים ביניהן. התרשים מציג את עולם הסדרה כפי שהוא בסוף העונה השנייה. חלק מהמידע שמופיע בתרשים נשאב ממקורות שמחוץ לסדרה (מידע על דמיות היסטוריות ומידע מקומיקס ההמשך לסדרה), כל עוד המידע לא סותר את הסדרה
רפואה וטרינרית

רופא וטרינר מטפל בחתול
רפואה וטרינרית עוסקת באבחון, בטיפול ובריפוי בעלי חיים. רפואה וטרינרית חיונית לגידול בעלי חיים בתחום החקלאות, לשמירה על בריאות בעלי חיים ומניעת תפוצת מחלות בבעלי חיים על ידי חיסון ותרופות שונות. רפואה וטרינרית ותיקה כמו רפואת האדם, אך נותרה מאחור בכל הקשור להתפתחות טכנולוגית. בזמן האחרון היא גדלה במהירות הודות לגילוי שיטות הטיפול לרוב המינים. כיום בעלי החיים מקבלים טיפול מתקדם, הכולל שירותי רפואת שיניים וכירורגיה לצד טיפול הורמונלי ואנטיביוטי.
יסודותיה של הרפואה הווטרינרית עתיקים מאוד. ניתן למצוא רישומים מסין העתיקה העוסקים ברפואת סוסים ועדויות על קיומם של "מרפאי סוסים" כבר במאה ה-18 לפני הספירה. נתגלו כתבים סיניים עתיקים רבים העוסקים ברפואת סוסים החל משנת 221 לפני הספירה. בכתבי רפואת הסוסים הסינית הופיעו שרטוטים מדויקים של אנטומית סוסים וכן הוראות לאקופונקטורה לסוסים. יש הטוענים כי הסינים ביצעו אקופונקטורה לסוסים אף בטרם החלו לבצע טיפולים אלה על בני אדם, עובדה המדגישה את חשיבותו של הסוס בסין העתיקה.
רופא העובד בריפוי בעלי חיים וטיפול בהם, נקרא וטרינר. הוטרינרים לומדים על מגוון בעלי חיים ובניגוד לרופאים שמטפלים בבני אדם, מורשים לטפל בסוגים שונים של בעלי חיים . רוב בעלי החיים שמקבלים טיפול רפואי בימנו משתייכים לחוליתנים . ישנם וטרינרים שמתמחים בדגים, בעופות, זוחלים ויונקים. הרפואה הוטרינרית עוסקת גם בהתמחויות שונות כנו רפואת בריאות הציבור, התמחות בנאורולוגיה, רפואה פנימית, כירורגיה ועוד. יש וטרינרים שמתמחים בחיה מסוימת כמו בסוסים או פרות או כלבים ויש שמתמחים לפי מערכות בגוף רופא וטרינר מומחה לקרדיולוגיה נקרא קרדיולוג, רופא מומחה שמתמחה במוח ועצבים נקרא נאורולוג.
בתקופת הרפובליקה הרומית המליץ קאטו על תרופה למחלת שחין הצאן. הסופר הרומי קולומלה אשר חי במאה ה-1 לספירה, טען כי מוטב לרפא פצעים מוגלתיים בחיות בניתוח ולא בתרופות ואז לרחוץ את הפצע בשתן שוורים ולחבוש אותו בתחבושת.
לימודי הרפואה הווטרינרית בישראל מתקיימים בפקולטה לחקלאות של האוניברסיטה העברית. ההכשרה הפרקטית במהלך הלימודים והסטאז' מתקיימים בבית החולים הווטרינרי האוניברסיטאי בראשון לציון, שהוא חלק מפקולטה לחקלאות של האוניברסיטה העברית של האוניברסיטה העברית בירושלים.
על מנת להתקבל ללימודי רפואה וטרינרית, שהם לימודי תואר שני עם קבלת תעודת התמחות ברפואה וטרינרית (דוקטור לרפואה וטרינרית), נדרש תואר ראשון באחד מהמקצועות המדעיים הביולוגים: ביולוגיה, ביוכימיה, מדעי בעלי החיים, ביולוגיה ימית, רוקחות וכדומה.
תחומי התמקדות בלימודי וטרינריה

חיות מחמד - וטרינר המתמחה בחיות בית מטפל בחיות מחמד נפוצות, עיקר התמחותו מכוונת לכלבים וחתולים אך לעיתים גם מכרסמים, זוחלים ותוכים. וטרינר בעל התמחות בחיות מחמד עובד בדרך כלל במרפאות פרטיות או בעמותות לבעלי חיים.
חיות אקזוטיות וחיות בר - וטרינרים הנדרשים לידע רחב בניסיון עם מספר גדול ומגוון של חיות בית אקזוטיות כמו תוכים, איגואנות, צבים, צ'ינצ'ילות, נחשים ועוד. וטרינרים בדרך כלל בגני חיות, רשויות הטבע,
חיות משק - התמחות הכוללת לרוב טיפול בחיות משק כמו פרות, כבשים וחזירים. התמחות הכוללת עבודה וטיפול בתוך משקים חקלאיים או תחת שירות וטרינרי המפקח על גידול חיות המשק.
סוסים - התמחות הכוללת טיפול בסוסים היא נפרדת במרבית המקרים מזו של שאר חיות המשק. הווטרינרים בדרך כלל מועסקים בחוות גדולות או נעים בין החוות והמשקים בהם מוחזקים הסוסים.
תחומי התמחות בלימודי הרפואה הווטרינרית

בדומה לרפואה הומנית, גם ברפואה הווטרינרית קיימים מסלולי התמחות שונים. אורך תקופת ההתמחות הוא בין ארבע שנים לחמש שנים. בתנאים מסוימים, ובכפוף לאישורה של ועדת ההתמחות העליונה, ניתן לפצל את תקופת ההתמחות לתקופות מִשנה כאשר סיכומן הכולל לא ייפול מארבע שנים. ההתמחות מבוצעת בהדרכתו של מומחה מוכר בתחום הרלוונטי ורובה מתבצע במסגרת "מוסד מוכר". המוסדות המוכרים לצורך זה הם המכון הווטרינרי ע"ש קימרון ,בית החולים הווטרינרי האוניברסיטאי (בראשון לציון), ומרכז המומחים חוות דעת (בבית ברל כפר סבא). מתן התואר "רופא וטרינר מומחה" מותנה בהצלחת המתמחה במבחן מסכם. מומחים אשר התמחו בקולג' המומחים האמריקאי או האירופאי, זכאים להכרה כמומחים ישראלים ללא צורך במבחן נוסף (כיוון שההתמחויות האירופאיות והאמריקאיות נחשבות מחמירות הרבה יותר בקריטריונים ובמבחנים הנדרשים לצורך ההכרה במומחיות).

להלן רשימת 42 תחומי ההתמחות ברפואה הווטרינרית, כפי שעודכנה בשנת 2016:
רפואת בקר; רפואת צאן; רפואת סוסים; רפואת כלבים וחתולים; רפואת חזירים; רפואת עופות; רפואת ציפורי נוי; רפואת דגים; רפואת דבורים; רפואה פנימית של חיות בית קטנות; רפואת חיות בר וחיות גן חיות; רפואת חיות מעבדה; רבייה ויילוד; אונקולוגיה; אופתלמולוגיה; אימונולוגיה קלינית ואלרגולוגיה; נוירולוגיה; דרמטולוגיה; כירורגיה; קרדיולוגיה; הדמיה; טיפול נמרץ; הרדמה; רפואה וטרינרית טרופית; התנהגות חיות-בית קטנות,רפואת שיניים של חיות בית קטנות; בריאות ציבור וטרינרית; אקולוגיה וטרינרית; מחלות עטין; מיקרוביולוגיה קלינית (פרזיטולוגיה, בקטריולוגיה ומיקולוגיה, וירולוגיה); היגיינה של המזון; פתולוגיה; פתולוגיה קלינית; אנדוקרינולוגיה; המטולוגיה; גנטיקה רפואית וטרינרית; טוקסיקולוגיה; פרמקולוגיה קלינית; פיזיולוגיה; אפידמיולוגיה; רווחת בעלי חיים; בטיחות מזון.
בית חולים וטרינרי בתמונות

חדר ניתוח
כלובי אשפוז
החדרת צנתר לחתול חולה
חדר ניתוח
ראו גם

וטרינר
בית החולים הווטרינרי האוניברסיטאי
בית החולים לחיות בר
הערות שוליים

↑  historytimeline
↑  מקור: תקנות הרופאים הווטרינרים (אישור תואר מומחה ובחינות), תשנ"ו-1996
| --- | --- |
בקרת זהויות :  NLI: 987007538800205171  BNE: XX525843  BnF: cb11932341c (data)  GND: 4078315-7  HDS: 024474  LCCN: sh85143046  LNB: 000050267  NARA: 10642596  NDL: 00575088  NKC: ph116568
ברקוד

ערך זה עוסק בקוד בדמות סדרת קווים. אם התכוונתם לתוכנית צרכנות ישראלית, ראו .
Wikipedia בברקוד על פי תקן 128B
ממה מורכב ברקוד: 12 או 13 ספרות - כל אחת מורכבת משבעה פסים דקים ; שחור - 1, לבן - 0. שלושה קווי guard - מורים על כיווניות הקריאה. סיפרה שמאלית - סוג הברקוד (0 - סטנדרטי, 2 - משקל, 3 - פריט בית מרקחת, 4 - פריט משקל), סיפרה ימנית - סיפרת ביקורת. בתמונה מוצגים בצד שמאל וימין קודי הספרות, על פי רצף של שבעה ספרות 0 או 1 המקבילות לקווים הדקים. בתחתית התמונה החישוב של סיפרת הביקורת.
בַּרְקוֹד (מאנגלית: Barcode; בעברית: קוֹד קַוִּים) הוא קוד מסחרי שבאמצעותו מיוצגות ספרות או אותיות בדמות סדרת קווים ישרים ומקבילים. הקוד מוטבע על מוצרים ומכיל בתוכו רצף של ספרות, אותיות או סימנים. את הברקוד ניתן לקרוא באמצעות סורק ברקוד ייעודי שמתרגם את הקווים למספרים או אותיות שהמחשב מכיר. סורק הברקוד הוא אמצעי קלט למחשב בדיוק כמו מקלדת ונועד לחסוך בהקלדות ולמנוע טעויות הקלדה. את רוב סורקי הברקוד ניתן לחבר גם למכשירים ניידים כגון מסופונים שלפעמים מגיעים עם סורק ברקוד מובנה. המידע המתקבל מסריקת הברקוד מגיע מהתוכנה המותקנת במחשב או מסופון שלפי הקוד המוזן מהסורק שולפת את המידע הרלוונטי.
הברקוד הומצא על ידי ג'וזף וודלנד וברנרד סילבר בשנת 1948, ועל בסיסו פותח בשנת 1971, על ידי ג'ורג' לורר מחברת IBM, קוד המוצר האוניברסלי המופיע על מוצרי צריכה רבים.
כאמור הברקוד הומצא כדי לחסוך בהקלדות חוזרות של קודים ארוכים ובכדי למנוע טעויות הקלדה. לרוב משתמשים בברקודים בעמדות מכירה בחנויות, במחסנים ובזיהויי מספרי מסמכים (כמו מרשמי תרופות). הברקוד משמש גם מערכות אוטומטיות ממוחשבות במחסני ענק לזיהויי מוצרים ומיקומם.
סוגי ברקוד

יש חלוקה לשני סוגים עיקריים של ברקוד:
ברקוד חד-ממדי (בו הברקוד מייצג בדרך כלל 8–20 ספרות ואותיות)
ברקוד דו-ממדי (בו הברקוד מייצג כמות נכבדה של נתונים, בדרך כלל עשרות ומאות תווים)
כל סוג ברקוד מאופיין על ידי תקן המגדיר את ה"שפה" בה כתוב הברקוד.
תקנים נפוצים הם: code 39 ,code 128 ,EAN ,UPC, ועוד.
תקן EAN נפוץ מאוד בתחום הקמעונאי (חנויות), ומאפשר לשמור על מספור ייחודי לכל פריט ופריט בכל העולם.
ברקוד EAN > מבנה EAN

בשיטה EAN (ר"ת European Article Number) אין אותיות, אלא רק 12 קבוצות של קווים המייצגים ביחד 12 או 13 ספרות.
משני צידי הברקוד ישנם שני זוגות קווים תוחמים, שמטרתם להבהיר לקורא הברקוד היכן הברקוד מתחיל והיכן מסתיים כך שניתן גם לסרוק את הברקוד כשהוא הפוך. באמצע הברקוד ישנו זוג קווים תוחמים נוסף שמטרתו לחצות את הברקוד לשני חלקיו המקודדים בצורה שונה.
כל ספרה מיוצגת על ידי רצף של שבעה קווים דקים לבנים - 0, או שחורים - 1. לכל ספרה קיימות שתי אפשרויות (שני רצפים שונים) לקידוד ובנוסף הקידוד מימין ומשמאל לקווי האמצע שונה (למעשה הקידוד בכל צד מהווה כעין כתב ראי לצד שכנגדו).
ברקוד EAN > משמעות המספרים בקוד EAN

השיטה האירופית (EAN13) מורכבת מ-13 ספרות: 3 ספרות לזיהוי מדינה, 5 ספרות לזיהוי יצרן, 4 לזיהוי המוצר וספרה נוספת לביקורת. זו השיטה הנהוגה בישראל, והקוד של מדינת ישראל הוא '729'.
השיטה האמריקנית (UPC-A) מורכבת מ-12 ספרות ואם קוראים אותה בצורה האירופית אזי מתקבל קוד בעל אורך של 13 ספרות כשהספרה הראשונה היא '0'.
ברקוד EAN > כללים בהדפסת קוד EAN

מכיוון שתקן ברקוד זה פותח לשימוש רשתות השיווק, הוא כולל גם כללים בנוגע לקריאות שלו לתועלת קוראי הברקוד בחנויות.
1. רוחב הברקוד: רוחבו של הברקוד נובע מעובי הקווים. רוחב הקו הבסיסי הוא 0.33 מ"מ וניתן להקטינו עד פי 0.8 ולהגדילו עד פי 1.15. כיווץ או מתיחה מעבר לכך אינם תקינים ויגרמו לבעיות בקריאה.
2. גובה הברקוד: הגובה שנקבע לברקוד עם רוחב קו בסיסי (לעיל) הוא 25.9 מ"מ. כאשר מכווצים או מותחים את הברקוד יש לשמור על הפרופורציות שלו.
3. שטח "שקט": משני צידי הברקוד יש להשאיר שטח נקי מהדפסה. רוחבו של שטח זה אמור להיות פי תשעה מרוחב הקו הבסיסי של הברקוד.
ברקוד EAN > הקצאת קודים EAN

כדי למנוע כפילויות, הקצאת מספרי ברקוד לחברות נעשית על ידי ארגוני תקינה - אמריקאי ואירופי. מועצת הקוד האחיד - UPC בדייטון שבאוהיו - אחראית להנפקת קודים בארצות הברית ובקנדה, והתקשרות המספור האירופית, ה-EAN שבבריסל, אחראית להנפקת קודים ב-98 מדינות ברחבי העולם (נכון ל-2004), באמצעות שלוחות מקומיות. השלוחה הישראלית של EAN היא "האגודה לקידוד המוצר".
קוד QR

קוד QR (מאנגלית: Quick Response Code) הוא בר-קוד ריבועי, שבו מקודד מידע טקסטואלי בצורה גרפית-ויזואלית. הקוד הומצא ביפן, בשנת 1994, על ידי דנסו, חברה בת של קונצרן טויוטה, כקוד לפיענוח מהיר, ושימש תחילה לקידוד חלפים, לשם פיענוח על ידי רובוטים בפסי ייצור. בתחילת העשור השני של המאה ה-21 נפוץ השימוש בקוד בכל העולם, וטלפונים חכמים הפכו לאמצעי הקלט העיקרי של הקוד. טלפונים חכמים קוראים את הקוד באמצעות המצלמה הנכללת בהם.
קוד QR בנוי כריבוע שבשלושה צדדיו נראים בבירור שלושה ריבועים קטנים המשמשים כעוגנים. בין הריבועים עובר קו מקווקו הקשה לזיהוי בעין אנושית, וריבוע נוסף קטן יותר מצוי פנימה יותר בקוד מול שלושת הריבועים. אמצעים גרפיים אלו מאפשרים למכשיר שסורק את הקוד לזהות את הקוד, ואת כיוון קריאתו. בצמוד לריבועים הגדולים מקודדת גרסת הקוד. מספר הגרסה משליך על מספר השורות בקוד ועל כמות המידע שניתן לקודד בו.
לקוד QR תכונות מיוחדות נוספות, לעומת ברקוד רגיל:
מספר התווים הגדול שהקוד יכול להכיל (עד 2,000) מאפשר שמירה והצגה של מידע בלי צורך לפנות למערכת ממוחשבת כל שהיא. זאת לעומת ברקוד פשוט שמכיל רק מספר מזהה (מספר זהות, מספר קטלוגי וכיוצא בזה) והמידע עצמו על הפריט נשלף מבסיס נתונים.
קוד QR מאפשר לכתוב את תוכנו פעמיים, והדבר מהווה בקרה לשלמות הנתונים או השלמה למצב של מחיקה/טשטוש של הקוד.
קוד QR > QRPedia

QRPedia זו מערכת שקוראת קוד QR, מזהה את השפה של המכשיר הסלולרי הקורא, ומציגה אוטומטית את דפי ויקיפדיה בשפה של המכשיר.
קריאה (סריקה)

בגלל הטכנולוגיה ש"קוראת" ברקוד, הפעולה נקראת גם "סריקה". ישנם שלושה סוגים של קוראי ברקוד:
לייזר: קורא ברקוד שולח אלומת לייזר, שבאמצעותה הוא קורא את הקווים וממיר אותם לספרות.
CCD: קורא ברקוד מאיר את הברקוד באור אדום, מפענח את התמונה המוחזרת מהברקוד, וממיר אותה לתוכן.
Imager: קורא ברקוד מצלם את הברקוד, מפענח את התמונה, וממיר אותה לתוכן. בשיטה הזו ניתן גם לפענח ברקוד על ידי הטלפון החכם שבו הותקנה אפליקציה מתאימה שנעזרת במצלמת הטלפון.
הדפסה

אף שישנן תוכנות ייעודיות להדפסת תוויות ברקוד, כיום ניתן להדפיס בקלות תוויות ברקוד באמצעות פונט ברקוד, שממיר רצף ספרות ואותיות לברקוד. וזאת כל עוד ומדובר בברקודים מסוגים "פשוטים", אשר בהם כל תו, ספרה, או זוג ספרות מיוצגים תמיד על ידי אותו רצף של תווים, לדוגמה קוד 39 או INT25.
בברקודים כדוגמת EAN13 וקוד 128 (שנחשב לקוד היעיל והאמין ביותר) יש צורך להשתמש בנוסחאות המרה בין המידע שרוצים לקודד לרצף התווים בפונט. בנוסף יש צורך בחישוב ספרת ביקורת בקוד EAN, ובחישוב (מסובך אף יותר) של תווי בקרה ומעבר בקוד 128.
ראו גם

GUID
הערות שוליים

↑  אף על פי שבברקוד מקודדים 12 רצפים של קווים, בברקוד האירופי (שבו משתמשים אף בישראל) יש 13 ספרות. הספרה הנוספת היא הראשונה משמאל והיא מקודדת בין שש הספרות השמאליות (כאמור לעיל, יש שתי אפשרויות לקודד כל ספרה, ובצירופים השונים של אופן קידוד הספרות משמאל למרכז "מתחבאת/מקודדת" הספרה הנוספת)
↑  בעבר, חולקו במדינת ישראל (קוד מדינה '729') ברקודים במנות של 100 מוצרים ליצרן; מספר יצרן באורך של 7 ספרות המתחיל באפסים, ואחריו שתי ספרות למוצר. ראו בהמשך ברקוד#הקצאת קודים EAN
↑  לא לבלבל עם קוד החיוג הבנלאומי של ישראל שהוא 972
| --- | --- |
בקרת זהויות :  NLI: 987007544226205171  GND: 4121737-8  LCCN: sh93000312  NDL: 00575415  NKC: ph128193 
קוד QR לדוגמה